જીતુ મિસ્ત્રીએ પુરક માહિતી આપતા જણાવ્યુ હતું થોડા સમય પહેલા આવી પ્રકારની પોસ્ટ મુકનાર વ્યકિતને પોલીસે આખા બારડોલીમાં ફેરવ્યો હતો, અત્રે ઉલ્લેખનિય છે કે એક તરફ ડીજીપી શીવાનંદ ઝા પોલીસના વોટસઅપ નંબર ઉપર ગેરકાયદે પ્રવૃત્તીની માહિતી આપવા પ્રજાને વિનંતી કરે છે અને બાતમી આપનારનું નામ ખાનગી રહેશે તેવો દાવો કરે છે પણ તેમની પોલીસને કોઈ તે તરફ ઈશારો કરે પોલીસ તેનું જીવવુ હેરાન કરી નાખે છે, થોડા દિવસ પહેલા અમદાવાદમાં પણ એક અખબારના પત્રકારે શહેરમાં ચાલતા દારૂના અડ્ડાઓ અંગે અમદાવાદ પોલીસ કંટ્રોલરૂમને જાણકારી આપી અને મિનીટોમાં આ પત્રકાર ઉપર બુટલેગરોના ફોન શરૂ થઈ ગયા હતા, આમ પોલીસને ધંધો પણ કરવો છે અને રાજયમાં બધુ સલામત છે તેવો દાવો પણ કરવો છે.